Care este impactul economic al abandonului școlar? Peste 23.000 de elevi din România părăsesc cursurile anual
O analiză realizată de Camera de Comerț Americană în România, AmCham, și Universitatea din București arată că valoarea medie generală a abandonului școlar, incluzând cohorta din 2013-2021, este de 23.147 de elevi pe cohortă. Cheltuielile anuale cu abandonurile din cele 12 cohorte analizate sunt de aproximativ 2,3 miliarde de euro, adică aproximativ 0,77% din PIB-ul anual al României, iar pe parcursul ultimilor 11 ani se ridică la aproximativ 15,7 miliarde euro, circa 5,23% din PIB.